Agnete Nesse

Agnete Nesse (født 1965) er en norsk språkforsker og forfatter av språkhistoriske bøker. Nesse er ansatt som professor ved Høgskolen i Bergen.

Nesse ble cand.philol. fra Universitetet i Bergen i 1993, og var deretter ansatt ved Høgskolen i Bodø frem til 2007. Hun fullførte sin doktorgrad fra Universitetet i Tromsø i 2002 med en avhandling om temaet Språkkontakt mellom norsk og tysk i hansatidens Bergen. Fra 2007 og utover var hun førsteamanuensis og senere professor ved Høgskolen i Bergen. Fra 2009-2012 var hun ansatt som postdoktor ved Universitetet i Bergen, og hun er tilknyttet nettverket for historisk sosiolingvistikk  samt FORSE - Forskergruppe i samfunn og språkendring.

Som språkforsker har Nesse lagt mesteparten av sitt arbeid inn i bergensdialekt, bodødialekt og mellomnedertysk, ofte med et sosiolingvistisk perspektiv, der man tolker språket basert på på språkbrukeren. Nesse har utgitt flere bøker og avhandlinger innenfor disse feltene.

Bokutgivelser 

 Talemål i Bergen.  Kollektiv og individuell variasjon i bergensdialekten, hovedoppgave, UiB, 1993.
 Språkkontakt mellom norsk og tysk i hansatidens Bergen, doktoravhandling, UiT, 2002.
 Slik ble vi bergensere : Hanseatene og bergensdialekten, basert på doktoravhandlingen. Sigma forlag, 2003.
 Bydialekt, riksmål og identitet sett fra Bodø, Novus Forlag, 2008. 
 Innføring i norsk språkhistorie Cappelen Damm, 2013.

Utvalgte andre publikasjoner

 Bodødialekten – en romslig norm? i G. Akselberg, A. M. Bødal og H. Sandøy (red.) Nordisk dialektologi.  Oslo: Novus, 2003.
Språket og det folkelege i J. Greibrokk (red.) Byens største tanker fins på Burøya.  Festskrift til Brigt Kristensen på 60-års dagen. Bodø: Bodø RV, 2004.
 Boken – han og Kua – den.  Om endringer i norske genussystem i Maal og Minne nr. 2, 2005.
 Radiotalemål i Nordland 1936-1996 i T. Arboe (red) Nordisk dialektologi og sociolingvistikk. Århus: Peter Skautrup Centret for Jysk Dialektforskning, Universitetet i Århus, 2007.

Referanser 

Norske lingvister
Norske forfattere
Norske professorer
Alumni fra Universitetet i Bergen
Alumni fra Universitetet i Tromsø